23.5.2022
RO
Jurnalul Oficial al Uniunii Europene
A.3.
Definirea domeniului de aplicare al normelor PEFCR
A.3.1.
Categoriile și subcategoriile de produse
L 144/125
Produsele care au funcții și aplicații similare ar trebui grupate în cadrul aceleiași norme PEFCR.
Domeniul de aplicare al normei PEFCR trebuie selectat astfel încât să fie suficient de vast pentru a acoperi diferite aplicații și/sau tehnologii.
În unele cazuri, pentru a îndeplini această cerință, o categorie de produse poate fi împărțită în mai multe subcategorii.
TS trebuie să decidă dacă sunt necesare subcategorii pentru a atinge obiectivul principal al normei PEFCR și, prin urmare, pentru a evita riscul ca rezultatele punctelor critice din diverse tehnologii să fie confundate sau ca rezultatele celor care au o cotă de piață mică să treacă neobservate (9).
Pentru a asigura comparabilitatea rezultatelor, definirea categoriei și subcategoriilor de produse trebuie să fie cât mai specifică posibil.
Norma PEFCR trebuie structurată cu o secțiune care include normele „orizontale” care sunt comune tuturor produselor ce intră în domeniul de aplicare al PEFCR și apoi o secțiune pentru fiecare subcategorie, ce include normele „verticale” specifice, aplicabile numai subcategoriei respective (figura A-3).
Ca principiu general, normele orizontale prevalează asupra celor verticale; cu toate acestea, pot fi permise derogări specifice de la acest principiu dacă sunt justificate în mod corespunzător.
Această structură va facilita extinderea domeniului de aplicare al unei norme PEFCR existente prin adăugarea mai multor subcategorii de produse.
Fiecare subcategorie trebuie descrisă în mod clar în definiția domeniului de aplicare al normei PEFCR, fiecare subcategorie trebuie să aibă propriul produs reprezentativ și propria valoare de referință (10), împreună cu selectarea celor mai relevante procese, etape ale ciclului de viață, fluxuri elementare directe și categorii de impact.
Pentru fiecare RP (și, prin urmare, subcategorie) trebuie efectuate cel puțin trei studii de fundamentare PEF (a se vedea secțiunea A.3.6).
Figura L-3 Exemplu de structură PEFCR cu norme orizontale specifice categoriei de produse, diverse subcategorii de produse și norme verticale specifice subcategoriei de produse.
(9) Scopul este de a asigura că analiza punctelor critice reflectă diversele tehnologii în ansamblul lor.
(10) O valoare de referință se aplică numai produselor finite (secțiunea A.5.1).